**FARSKÉ OZNAMY – filiálky NEMČICE ⦁ Farnosti Topoľčany**

**27. nedeľa v Cezročnom období**

(2.10.2022 – 9.10.2022)

▪ **Sv. omše počas týždňa v Nemčiciach a ich úmysly**:

*Streda*: 18.00 h. + Ivonne Marquerite Vermeire

*Piatok*: 18.00 h. + Jozef a Mária Mokošoví

*Nedeľa*: 09.00 h. + Ivan Kmeť a syn Martin

▪  **Liturgický kalendár týždňa:**

*Utorok*:   Sv. Františka Assiského, rehoľníka a diakona

*Streda*:   Sv. Faustíny Kowalskej, panny

*Štvrtok*:   Sv. Bruna, kňaza

*Piatok*:   Ružencovej Panny Márie **/** O najsvätejšom Srdci Ježišovom (*1. piatok*)

*Sobota*:   Preblahoslavenej Panny Márie v sobotu

*Nedeľa*:   28. nedeľa v Cezročnom období

▪ Máme pred sebou prvopiatkový týždeň. Spovedáme pol hodinu pred každou sv. omšou, čo v celom týždni znamená najmenej 13 hodín spovedania. K tomu naviac sa bude ešte spovedať v stredu 5.10. od 17.00 hod. v Nemčiciach a v piatok 7.10. v Topoľčanoch od 17.30 hod.

▪ Aby sme chránili zdravie a bezpečnosť veriacich, ktorí pristupujú k svätému prijímaniu, budú v našej farnosti až do odvolania mať rozdávatelia sv. prijímania počas obradu prijímania prekryté tváre. Súčasne pripomíname, že každý veriaci si podľa svojho vlastného rozhodnutia môže zvoliť jeden z dvoch možných spôsobov podávania sv. prijímania – a to buď do úst alebo na ruku. Oba spôsoby sú seberovné. Vychádza to z teológie milosti, ktorá poukazuje na človeka ako celostnú bytosť. Čiže buď je **celý** človek v posvätnom stave milosti (teda jeho srdce, vnútro, ústa, ruky, myseľ – celý človek) alebo nie je v stave posväcujúcej milosti, kedy pred prijatím Eucharistie je potrebné sa vopred očistiť vo sviatosti zmierenia a pokánia.

▪ Od 1. októbra večerné sv. omše v Nemčiciach budú bývať o 18.00 hod. Počas mesiaca októbra je v Nemčiciach od 17.30 hod. každý deň od pondelka do soboty modlitba posvätného ruženca. V nedeľu táto modlitba je dopoludnia od 8.30 hod.

▪ Pre núdznych zo Slovenska a z Ukrajiny zriadila Slovenská katolícka charita 23 centier podpory po celom Slovensku. Bližšie informácie nájdete v kostolnej výveske.

▪ Organizátori Topoľčianskej hudobnej jesene pozývajú na koncert *Barokového jazzového tria*, ktorý bude v utorok 4.10. o 18.00 hod. v Koncertnej sále Konzervatória Dezidera Kardoša na Gagarinovej ulici v Topoľčanoch.